标题：荀伯玉
一史说
荀伯玉，字弄璋，广陵人也。祖永，南谯太守。父阐之，给事中。伯玉仕宋
为晋安王子勋镇军行参军。泰始初，随子勋举事。及事败还都，卖卜自业。
齐高帝镇淮阴，伯玉为高帝冠军刑狱参军。高帝为宋明帝所疑，被征为黄门
郎，深怀忧虑，见平泽有群鹤，仍命笔咏之曰：“八风舞遥翮，九野弄清音，一
摧云间志，为君苑中禽。”以示伯玉深指，伯玉劝高帝遣数十骑入魏界，安置标
榜。魏果遣游骑数百履行界上，高帝以闻，犹惧不得留，令伯玉占。伯玉言不成
行，而帝卒复本任。由是见亲待。高帝有故吏东莞竺景秀，尝以过系作部，高帝
谓伯玉：“卿比看景秀不？”答曰：“数往候之，备加责诮，云‘若许某自新，
必吞刀刮肠，饮灰洗胃。’”帝善其答，即释之，卒为忠信士。后随高帝还都，
除奉朝请。高帝使主家事。武帝罢广兴还，立别宅，遣人于大宅掘树数株，伯玉
不与，驰以闻。高帝善之。高帝为南兖州，伯玉从转镇军中兵参军，带广陵令。
初，高帝在淮阴，伯玉假还广陵，梦上广陵城南楼，上有二青衣小儿语伯玉云：
“草中肃，九五相追逐。”伯玉视城下人头皆有草。泰始七年，又梦高帝乘船在
广陵北渚，两腋下有翅不舒。伯玉问何当舒，帝曰：“却后三年。”伯玉梦中自
谓是咒师，凡六唾咒之，有六龙出，两腋下翅皆舒，还复敛。元徽二年，而高帝
破桂阳，威名大震，五年而废苍梧，谓伯玉曰：“卿梦今且效矣。”升明初，仍
为高帝骠骑中兵参军，带济阳太守。霸业既建，伯玉忠勤尽心，常卫左右，加前
将军，大见委信。齐建元元年，封南丰县子，为豫章王司空谘议，太守如故。时
武帝在东宫，自以年长，与高帝同创大业，朝事大小悉皆专断，多违制度。左右
张景真偏见任遇，又多僣侈。武帝拜陵还，景真白服乘画舴艋，坐胡床。观者咸
疑是太子，内外祗畏，莫敢有言者。骁骑将军陈胤叔先已陈景真及太子前后得失，
伯玉因武帝拜陵之后，密启之，上大怒。豫章王嶷素有宠，政以武帝长嫡，又南
郡王兄弟并列，故武帝为太子，至是有改易之意。武帝东还，遣文惠太子、闻喜
公子良宣敕诘责，并示以景真罪状，使以太子令收景真杀之。胤叔因白武帝，皆
言伯玉以闻。武帝忧惧，称疾月余日。上怒不解，昼卧太阳殿，王敬则直入叩头，
启请往东宫以慰太子。高帝无言，敬则因大声宣旨往东宫，命装束。又敕太官设
馔，密遣人报武帝，令奉迎。因呼左右索舆，高帝了无动意。敬则索衣以衣高帝，
仍牵上舆。遂幸东宫，召诸王宴饮，因游玄圃园。长沙王晃捉华盖，临川王映执
雉尾扇，闻喜公子良持酒鎗，南郡王行酒，武帝与豫章王嶷及敬则自捧肴馔。
高帝大饮，赐武帝以下酒，并大醉尽欢，日暮乃去。是日微敬则，则东宫殆废。
高帝重伯玉尽心，愈见信，使掌军国密事，权动朝右。每暂休外，轩盖填门。
尝遭母忧，成服日，左率萧景先、侍中王晏共载吊之。五更使巾车，未到伯玉宅
二里许，王侯朝士已盈巷，至下鼓尚未得前，司徒褚彦回、卫军王俭俱进，继后
方得前，又倚听事久之。中诏遣中书舍人徐希秀断哭止客，久方得吊。比出，二
人饥乏，气息惙然，切齿形于声貌。明日入宫言，便云：“臣等所见二宫门及
斋阁，方荀伯玉宅，政可设雀罗。”续复言：“外论云，千敕万令，不如荀公一
命。”武帝深怨伯玉，高帝临崩，指伯玉以属武帝。武帝即位，伯玉忧惧。上闻
之，以其与垣崇祖善，崇祖田业在江西，虑相扇为乱，加意抚之，伯玉乃安。永
明元年，与崇祖并见诬伏诛，而胤叔为太子左率。吕文显叹曰：“伯玉能谋太祖
而不能自谋，岂非天哉！”
初，伯玉微时，有善相墓者谓其父曰：“君墓当出暴贵者，但不得久耳；又
出失行女子。”伯玉闻之曰：“朝闻道，夕死可矣。”顷之，伯玉姊当嫁，明日
应行，今夕逃随人去，家寻求不能得。后遂出家为尼。伯玉卒败亡。
二，荀家谱说
荀伯玉（公元437年—公元483年）字弄璋，广陵（江苏扬州，时为帝都）人。祖父荀永为南谯太守。父荀阐之官给事中。荀伯玉少即为官，后侍太祖萧道成，累迁前军将军。齐国建立，封南丰县子，增四百户。太祖镇淮阴时，为冠军刑狱参军。后转太祖平南府，晋熙王府参军，太祖为南兖州时，伯玉转为镇军中兵参军，带广陵令。除羽林监，不拜。
升明初，为太祖骠骑中兵参军，除步兵校尉，不拜。仍带济阳太守，中兵如故。太祖霸业即成，伯玉忠勤恪荩，卫帝左右，加前军将军。随太祖太尉府转中兵将军，太守如故。再转辅国将军、武陵王征虏司马，太守如故。徙为安成王冠军司马、豫章王司空谘议、太尉谘议，太守如故。俄迁散骑常侍，太守如故。
荀伯玉初为柳元景抚军板行参军，南徐州祭酒，晋安王子勋镇军行参军。泰始初，子勋谋反兵败，伯玉友人孙冲为将帅，伯玉隶其驱使，逃至建康，以卖卜为业。建平王景素闻伯玉卖卦而招之，伯玉还都，归事萧道成，为其掌家事，看府宅。先太子萧赜罢广兴还，立别宅，遣人于大宅掘树数株，伯玉不与，驰以闻。太祖曰：“卿执之是也。”
太祖镇淮南，伯玉假还广陵，梦广陵城南楼上有二青衣小儿，语伯玉云：“草中肃，九五相追逐。”伯玉视城下人头上皆有草。
泰始七年，伯玉又梦太祖乘船在广陵北渚，见太祖两腋下有翅不舒，伯玉问何当舒，太祖曰：“却后三年。”伯玉梦中自谓是咒师，向上唾咒之，凡六咒，有六龙出，两腋下翅皆舒，还而复敛。
元徽二年，太祖破桂阳，威名大振。五年，而废苍梧。太祖谓伯玉曰：“卿时乘之梦，今且效矣。”
初，太祖为宋主（明帝）所疑，及征为黄门郎，深怀忧虑。伯玉劝太祖遣数十骑入虏界，安置标榜。于是，虏游骑数百履行界上，太祖以闻，犹惧不得留，令伯玉卜，伯玉断卦不成行，而明帝诏果复太祖本任，由是，特见亲待，从太祖还都，除奉朝请。
冯梦龙《智囊》中，归荀罃为—兵智：“三分四军，疲惫敌师”；归荀伯玉为—杂智：“有狡黠之智，慧而小也”。即如同诸葛亮的军事计谋，机动灵活，智计百出。却不同于荀彧的战略策划，全局运筹。此处是荀伯玉杂智之一例：“或言萧道成有异相，宋主疑之。征为黄门侍郎，道成无计得留。伯玉教其遣骑扰魏境，魏果遣游骑行境上。宋主闻而惧，乃使道成复本任。”荀伯玉诸多智计以助太祖，太祖嘉其尽心，愈见亲信，军国密事，多委请之。伯玉权动朝野，时人为之语曰：“十敕五令，不如荀伯玉命！”
伯玉遭父忧，除冠军将军、南濮阳太守，未拜，除黄门郎，本官如故。荀伯玉继遭母忧，去宅二里许，冠盖已塞路。左帅萧景先、侍中王晏共吊之，自旦至暮，始得前。比出，饥乏，气息惙然，愤悒形于声貌。明日言于太祖曰:“臣等所见二宫门庭，此荀伯玉宅可张雀罗矣!”
萧赜为太子时，自以年长，与太祖同创基业，朝事大小，率皆专断，多违制度。信任佞臣张景真，景真骄侈，被服什物，僭越乘舆。时景真设会游乐，伎人皆着御衣，又度丝锦，景真白服乘辇，端坐胡床，观者咸疑为太子。内外袛畏，莫敢有言。司空谘议荀伯玉，素为太祖所亲厚，叹曰：“太子所为，官（太祖）终不知，岂得畏死，蔽官耳目！我不启闻，谁当启者！”因太子拜陵，密启太祖。太祖大怒，命检校东宫。
太子拜陵还，至方山，晚，将泊舟。豫章王凝自东府乘飞燕东迎太子，告以官怒之意。太子夜急归，入宫，太祖亦停门籥以待之，使南郡王长懋宣敕诘责，并示以景真罪状，使以太子之令收景真，杀之。太子忧惧，成疾。
月余，太祖怒不解，昼卧太阳殿。王敬则直入，叩头启太祖曰：“官（太祖）有天下日浅，太子无事被责，人情恐惧；愿官往东宫解释之。”太祖无奈乃幸东宫，召诸王于玄圃园以为家宴，致醉方还。后，太祖阴有以豫章王萧凝代太子之意，太子左右以此深怨伯玉。
骁骑将军陈胤叔，先亦白景真及太子得失，而语太子皆云“伯玉以闻”。太子由是深怨伯玉。
豫州刺史垣崇祖不亲附太子，会崇祖遭兵事，太祖召而还朝，与之密谋。太子疑之，曲加礼待，谓崇祖曰：“世间流言，我以豁怀；自今以富贵相付。”崇祖拜谢。会太祖复遣荀伯玉，敕以边事，受旨夜发，不得辞东宫，太子以为不尽诚，益衔之。
太祖临终，指伯玉以嘱太子，曰：“此人事我忠，我身后，人必为其作口过，汝勿信也。可令往东宫侍白泽，小却以南兖州处之。”
后萧颐即位，崇祖累迁五兵尚书；伯玉累迁散骑常侍。但是，荀伯玉内怀忧惧，萧颐闻之，以其与垣崇祖善，虑相扇为变，加意抚之，伯玉乃安。永明元年，下诏诬崇祖招结江北荒人，欲与伯玉作乱，皆收杀之。
初，善相墓者见伯玉家墓，谓其父曰：“当出暴贵，而不久也。”伯玉后闻之，曰：“朝闻道，夕死可矣。”死时年五十。
“江谧的嘴是惹祸的门，伯玉事主不当而丧身”。因此，史官曰：“君老不事太子，义烈之遗训也。若夫专心所奉，在节无贰，虽人子之亲，尚宜自别，则偏党为论，岂或傍启。察江、荀之行也，虽异术而同亡，以古道而居今世，难乎免矣。谧口祸门，荀言亟尽。时清主异，并合同殒”。——侍主难，侍君难，侍三君更难！